《京邸屡谒翁覃溪先生鉴赏古帖并为题宋芝山所画陶园图 其一》
清代·王志瀜

熙朝文献属公多，高卧云松静玉珂。台阁于今闲白传，轩斋满壁画东坡。

挥毫遒绝人俱老，鉴古哑然昔半讹。自愧王乔尘两舄，容携拜具礼维摩。

作者简介：王志瀜，字幼海，华州人。乾隆壬子举人，官绛州直隶州知州。有《澹粹轩诗草》。